Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
10 มี.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 29.14 จุด (2.32%) ปิดภาคเช้าที่ 1,285.08 จุด ด้วยมูลค่าการซื้อขาย 37,798.14 ล้านบาท
Most Positive Impact: PTT (+3.98 จุด), AOT (+2.66 จุด), CPALL (+2.51 จุด)
Most Negative Impact: PTTEP (-0.37 จุด), BJC (-0.28 จุด), INTUCH (-0.07 จุด)
ตลาดหุ้นไทยปรับตัวเพิ่มขึ้นตามทิศทางตลาดหุ้นในภูมิภาค ขณะที่ปัจจัยภายในประเทศที่ช่วยหนุนตลาด ได้แก่ การประชุม ครม. วันนี้ที่คาดจะมีมาตรการกระตุ้นเศรษฐกิจออกมา รวมถึงการปรับเกณฑ์กองทุน SSF ที่จะมีเม็ดเงินมาช่วยประคองตลาด
ฝั่งยุโรปการติดเชื้อ COVID-19 ยังคงระบาด นายกอิตาลีประกาศเตรียมขยายมาตรการการกักกันโรคให้ครอบคลุมทั่วประเทศ ส่วนอังกฤษยืนยันว่า พบผู้เสียชีวิตจากจากเชื้อไวรัสโควิด-19 รายที่ 5 ขณะที่ตัวเลขของผู้ติดเชื้อทั่วประเทศอยู่ที่ 319 ราย
จีนรายงานตัวเลขเงินเฟ้อผู้บริโภค (ก.พ.) ออกมาที่ 5.2% YoY ส่วนเงินเฟ้อผู้ผลิต (ก.พ.)ออกมาที่ -0.4% YoY
แนวโน้มตลาดบ่าย
มุมมองต่อตลาดบ่ายนี้คาด SET index เคลื่อนไหวในกรอบ 1,220-1,290 จุด โดยแรงซื้อคืนในหลายกลุ่มอุตสาหกรรมจากความคาดหวังมาตรการกระตุ้นเศรษฐกิจ และเม็ดเงินจาก SSF น่าจะดำเนินต่อในช่วงบ่ายจากการประชุม ครม. ส่วนหุ้นพลังงานต้นน้ำคาดจะยังเผชิญแรงกดดันหลังรัสเซียประกาศพร้อมสู้สงครามราคา
กลยุทธ์การลงทุน สำหรับนักลงทุนที่รับความเสี่ยงต่ำ แนะนำรอประเมินสถานการณ์ในสหรัฐ และท่าทีของกลุ่มผู้ผลิตน้ำมัน สำหรับนักลงทุนที่รับความเสี่ยงสูงแนะทยอยสะสมกลุ่มที่ได้ประโยชน์จากราคาน้ำมันดิบปรับตัวลงและกลุ่ม Defensive ADVANC, PTG, SCC, CK
ประเด็นเศรษฐกิจสำคัญ คืนนี้ติดตาม GDP ไตรมาส4 ของยูโรโซนตลาดคาด 0.9% YoY วันพุธติดตามรายงานประจำเดือนของกลุ่ม OPEC ส่วนของสหรัฐจะมีการรายงาน CPI (ก.พ.) และสต็อคน้ำมันดิบประจำสัปดาห์ วันพฤหัสติดตามการประชุม ECB เพื่อกำหนดนโยบายการเงิน
หุ้นแนะนำ PTG CK